text: কওমি মাদ্রাসা আহলে সুন্নাত ওয়াল জামাত ও দারুল উলুম দেওবন্দের আদর্শ, মূলনীতি ও মতপথের অনুসরণে মুসলিম জনসাধারণের আর্থিক সহায়তায় উলামাদের মাধ্যমে প্রতিষ্ঠিত ও পরিচালিত ইলমে ওহীর শিক্ষাকেন্দ্র। এই শিক্ষাকেন্দ্রগুলো গণপ্রজাতন্ত্রী বাংলাদেশ সরকার স্বীকৃত। এ ধারার শিক্ষাপ্রতিষ্ঠান সর্বপ্রথম প্রতিষ্ঠিত হয় ১৮৬৬ খ্রিষ্টাব্দে ভারতের উত্তর প্রদেশের সাহারানপুর জেলার দেওবন্দ নামক স্থানে 
  "আল জামেয়াতুল ইসলামিয়া দারুল উলুম দেওবন্দ" নামে।
  কওমি মাদ্রাসাগুলো সাধারণত সরকারি আর্থিক সহায়তার পরিবর্তে মুসলিম জনসাধারণের সহায়তায় পরিচালিত হয়। ভারত, পাকিস্তান ও বাংলাদেশে কওমি মাদ্রাসা বহুল প্রচলিত। ভারত উপমহাদেশের পাশাপাশি বর্তমানে বিশ্বের বিভিন্ন দেশেও কওমি মাদ্রাসা রয়েছে। তবে উপমহাদেশের বাইরে এ ধরনের প্রতিষ্ঠান সাধারণত দারুল উলুম বা "দেওবন্দি মাদ্রাসা" নামে পরিচিত।
  
  শব্দ বিশ্লেষণ 
  কওম আরবি শব্দ। এর অর্থ গোষ্ঠী, গোত্র,জাতি, সম্প্রদায়, জনগণ। কওমি অর্থ হলো গোত্রীয়, জাতীয়, জনগণ সম্পর্কিত। শব্দ দু'টি এই অর্থে ফার্সি এবং উর্দু ভাষাতেও ব্যবহৃত হয়। মাদ্রাসাও আরবি শব্দ। এর অর্থ হলো অধ্যয়নের স্থান , শিক্ষা প্রতিষ্ঠান, স্কুল। একই অর্থে শব্দটি উর্দু ও ফার্সি ভাষাতেও ব্যবহৃত হয়। সুতরাং ‘কওমি মাদ্রাসা’ এর মানে হলো জাতীয় শিক্ষাপ্রতিষ্ঠান বা জাতীয় বিদ্যাপীঠ। যেহেতু কওমি মাদ্রাসা সাধারণত সরকারি অনুদানের পরিবর্তে পুরোপুরি জনসাধারণের মাধ্যমে পরিচালিত হয় তাই হয়তো এ ধারার শিক্ষা প্রতিষ্ঠানকে কওমি মাদ্রাসা বলা হয়।
  
  কওমি মাদরাসা শিক্ষাবোর্ড
  বাংলাদেশ এ কওমি মাদরাসা শিক্ষাব্যবস্থা স্তর ভিত্তিক শিক্ষাবোর্ড সমূহের তত্বাবধানে পরিচালিত হয়ে থাকে। 
  প্রাথমিক ও নিন্মমাধ্যমিক
  প্রাথমিক ও মাধ্যমিক শিক্ষা উপজেলা ভিত্তিক প্রাথমিক ও নিন্ম-মাধ্যমিক আন্তঃউপজেলা কওমি মাদরাসা শিক্ষাবোর্ড সমূহের পরোক্ষ ও মাদরাসা কর্তৃপক্ষের প্রত্যক্ষ তত্বাবধানে পরিচালিত হয়ে থাকে।
  
  মাধ্যমিক ও উচ্চমাধ্যমিক
  মাধ্যমিক ও উচ্চমাধ্যমিক শিক্ষা ব্যবস্থাপনায় বাংলাদেশ এ রয়েছে ৬টি সাধারণ কওমি মাদ্রাসা শিক্ষাবোর্ড। যথা : 
   বেফাকুল মাদারিসিল আরাবিয়া বাংলাদেশ
   আঞ্জুমানে ইত্তেহাদুল মাদারিস বাংলাদেশ
   বেফাকুল মাদারিসিল কওমিয়া গওহরডাঙ্গা
  আযাদ দ্বীনী এদারায়ে তালীম বাংলাদেশ
   তানযীমুল মাদারিসিদ দ্বীনিয়া বাংলাদেশ
   জাতীয় দ্বীনি মাদ্রাসা শিক্ষাবোর্ড বাংলাদেশ
  
  উচ্চতর ডিগ্রী
  উচ্চতর  ডিগ্রী "দাওরায়ে হাদিস" এর সিলেবাস প্রণয়ন, পরীক্ষা পদ্ধতি প্রণয়ন, পরীক্ষা গ্রহণ, উত্তরপত্র মূল্যায়ন ও সনদপত্র বিতরণের জন্য রয়েছে গণপ্রজাতন্ত্রী বাংলাদেশ সরকার কর্তৃক গঠিত স্বতন্ত্র সংস্থা -
   আল হাইআতুল উলয়া লিল জামিআতিল কওমিয়া বাংলাদেশ  (বাংলাদেশ কওমী-বিশ্ববিদ্যালয় উচ্চ-শিক্ষা কমিশন)
  উক্ত সংস্থা গণপ্রজাতন্ত্রী বাংলাদেশ সরকার এর পক্ষে সরকার স্বীকৃত "'দাওরা-ই-হাদিসের"' মাস্টার্স (এম এ ইন ইসলামিক ষ্টাডিজ এন্ড এরাবিক) এর মান বাস্তবায়ন সংক্রান্ত কার্যক্রম তত্বাবধান করে থাকে।
  
  কওমি কুরআন শিক্ষাবোর্ড তালিকা
  বাংলাদেশে সহিহ-শুদ্ধ কুরআন শিক্ষার জন্য বিভিন্ন বোর্ড রয়েছে। উল্লেখযোগ্য কুরআন শিক্ষাবোর্ড :
   আঞ্জুমানে তা’লীমুল কুরআন বাংলাদেশ 
   নূরানী তালীমুল কুরআন বোর্ড বাংলাদেশ 
   মাদানিয়া কোরআন শিক্ষাবোর্ড, সিলেট 
   বাংলাদেশ কুরআন শিক্ষাবোর্ড 
   আল খলীল কুরআন শিক্ষা বোর্ড, সিলেট
  নৈশ মাদ্রাসা শিক্ষাবোর্ড তালিকা
  
  পরিসংখ্যান
  
  ২০০৮ সালের হিসাব অনুযায়ী শুধুমাত্র বেফাকুল মাদারিসিল আরাবিয়া বাংলাদেশ নিন্মলিখিত পর্যায়ের প্রায় ৯০০০টি মাদ্রাসা তত্বাবধান করে থাকেন।:
  
  উল্লেখযোগ্য কওমি মাদ্রাসা
  
  বাংলাদেশ 
  ইসলামিক রিসার্চ সেন্টার বাংলাদেশ, ঢাকা
  আল জামিয়াতুল আহলিয়া দারুল উলুম মুঈনুল ইসলাম, চট্টগ্রাম
  আল জামিয়া আল ইসলামিয়া পটিয়া, চট্টগ্রাম
  আল জামিয়াতুল আরবিয়াতুল ইসলামিয়া জিরি, চট্টগ্রাম
  জামিয়া ইসলামিয়া ওবাইদিয়া নানুপুর, চট্টগ্রাম
  জামিয়া ইসলামিয়া হামিউস-সুন্নাহ, চট্টগ্রাম
  আল জামিয়াতুল ইসলামিয়া আজিজুল উলুম বাবুনগর, চট্টগ্রাম
  জামেয়া দারুল মাআরিফ আল ইসলামিয়া, চট্টগ্রাম
  আল জামিয়াতুল মাদানিয়া চট্টগ্রাম, চট্টগ্রাম
  জামিয়া রাহমানিয়া আরাবিয়া, ঢাকা
  জামিয়া মাদানিয়া আঙ্গুরা মুহাম্মদপুর, সিলেট
  জামেয়া তাওয়াক্কুলিয়া রেঙ্গা মাদ্রাসা, সিলেট
  আল জামিয়াতুল আরবিয়া নছিরুল ইসলাম নাজিরহাট, ফটিকছড়ি
  জামিয়া ইসলামিয়া ইব্রাহিমিয়া উজানি মাদ্রাসা, চাঁদপুর
  জামিয়া ইসলামিয়া ইউনুছিয়া মাদ্রাসা, ব্রাহ্মণবাড়িয়া, চট্টগ্রাম
  শাইখ যাকারিয়া ইসলামিক রিসার্চ সেন্টার, খিলক্ষেত
  জামিয়া কুরআনিয়া আরাবিয়া লালবাগ, ঢাকা
  জামিয়া শরইয়্যাহ মালিবাগ, ঢাকা
  জামিয়া আরাবিয়া ইমদাদুল উলূম ফরিদাবাদ মাদ্রাসা, গেন্ডারিয়া
  জামিয়া ইসলামিয়া দারুল উলুম মাদানিয়া, যাত্রাবাড়ী
  জামেয়া লুথফিয়া আনোয়ারুল উলুম হামিদনগর মাদ্রাসা, সিলেট
  
  ভারত  
   দারুল উলুম দেওবন্দ, উত্তরপ্রদেশ
   মাজাহির উলুম সাহারানপুর, উত্তরপ্রদেশ
   দারুল উলুম নাদওয়াতুল উলামা, লখনউ
   জামিয়া ইসলামিয়া তালিমুদ্দিন দাভেল, গুজরাট
   দারুল উলুম ওয়াকফ দেওবন্দ, উত্তরপ্রদেশ
   মাদ্রাসা আমিনিয়া ইসলামিয়া আরাবিয়া, দিল্লি
   জামিয়া কাসেমিয়া (মাদ্রাসা শাহী), উত্তরপ্রদেশ
   জামিয়া ইমাম মুহাম্মদ আনোয়ার শাহ, সাহারানপুর
  
  পাকিস্তান 
   দারুল উলুম করাচী
   জামিয়া বিন্নুরীয়া
   জামিয়া উলুমুল ইসলামিয়া
   দারুল উলুম হাক্কানিয়া, খাইবার পাখতুনখোয়া
   জামিয়া আশরাফিয়া, লাহোর
  
  যুক্তরাজ্য 
   মদিনাতুল উলুম আল ইসলামিয়া
   দারুল উলুম লন্ডন
   দারুল উলুম বোল্টন
   দারুল উলুম ব্যুরি
  
  কানাডা 
   আয়েশা সিদ্দিকা ইসলামিক ইনস্টিটিউট
   আর-রশিদ ইসলামিক ইনস্টিটিউট
  
  দক্ষিণ আফ্রিকা 
   দারুল উলুম জাকারিয়া, লেনাসিয়া
  
  তথ্যসূত্র 
  
  বিষয়শ্রেণী:মাদ্রাসা
  বিষয়শ্রেণী:দেওবন্দি
title: কওমি মাদ্রাসা